CELEX: 31987R2045
Language: el
Date: 1987-07-10 00:00:00
Title: Κανονισμός (ΕΟΚ) αριθ. 2045/87 της Επιτροπής της 10ης Ιουλίου 1987 που παρεκκλίνει από ορισμένες διατάξεις του κανονισμού (ΕΟΚ) αριθ. 3153/85 για τον καθορισμό των λεπτομερειών υπολογισμού των νομισματικών εξισωτικών ποσών

Avis juridique important

|

31987R2045

Κανονισμός (ΕΟΚ) αριθ. 2045/87 της Επιτροπής της 10ης Ιουλίου 1987 που παρεκκλίνει από ορισμένες διατάξεις του κανονισμού (ΕΟΚ) αριθ. 3153/85 για τον καθορισμό των λεπτομερειών υπολογισμού των νομισματικών εξισωτικών ποσών  

Επίσημη Εφημερίδα αριθ. L 192 της 11/07/1987 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 2045/87 ΤΗΣ ΕΠΙΤΡΟΠΗΣ  της 10ης Ιουλίου 1987  που παρεκκλίνει από ορισμένες διατάξεις του κανονισμού (ΕΟΚ) αριθ. 3153/85 για τον καθορισμό των λεπτομερειών υπολογισμού των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στον γεωργικό τομέα (1), όπως τροποποήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,  Εκτιμώντας:  ότι οι λεπτομέρειες υπολογισμού των νομισματικών εξισωτικών ποσών έχουν θεσπιστεί από τον κανονισμό (ΕΟΚ) αριθ. 3153/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1955/87 (4)·  ότι το άρθρο 5 του κανονισμού (ΕΟΚ) αριθ. 3153/85 προβλέπει ότι για τα εμπορεύματα που υπάγονται στον κανονισμό (ΕΟΚ) αριθ. 3033/80 του Συμβουλίου (5) τα νομισματικά εξισωτικά ποσά δεν εφαρμόζονται όταν η επίπτωση του υψηλότερου νομισματικού εξισωτικού ποσού επί της αξίας του εν λόγω εμπορεύματος είναι μικρότερη από 2,5 %· ότι τα νομισματικά εξισωτικά ποσά για τα εν λόγω προϊόντα επανεισάγονται στην περίπτωση κατά την οποία η επίπτωση αυτή υπερβαίνει το 3 % για μια σημαντική περίοδο· ότι η επανεξέταση των βάσεων του υπολογισμού που καθορίζει αυτή την επίπτωση πραγματοποιείται δύο φορές το χρόνο·  ότι στα πλαίσια της γενικής αναθεώρησης του αγρονομισματικού συστήματος που συζητείται τη στιγμή αυτή στο Συμβούλιο, η Επιτροπή ανήγγειλε την πρόθεσή της να τροποποιήσει αισθητά το εν λόγω καθεστώς·  ότι η γενική επανεξέταση του αγρονομισματικού συστήματος στο Συμβούλιο δεν έχει ακόμη ολοκληρωθεί· ότι, προκειμένου να αποφευχθούν όσο το δυνατόν περισσότερο διαταραχές στις συναλλαγές, πρέπει να εφαρμοσθούν συγχρόνως οι ενδεχόμενες τροποποιήσεις του νομισματικού καθεστώτος· ότι είναι ως εκ τούτου σκόπιμο να ανασταλούν προσωρινά οι διατάξεις σχετικά με την εξάμημη αναθεώρηση των νομισματικών εξισωτικών ποσών για τα προϊόντα εκτός παραρτήματος ΙΙ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή του άρθρου 5 παράγραφος 1 δεύτερο εδάφιο και παράγραφος 2 του κανονισμού (ΕΟΚ) αριθ. 3153/85 αναστέλλεται προσωρινά.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 310 της 21. 11. 1985, σ. 4.  (4) ΕΕ αριθ. L 186 της 6. 7. 1987, σ. 1.  (5) ΕΕ αριθ. L 323 της 29. 11. 1980, σ. 1.